### Resume

I forbindelse med valgdagen modtager hvert valgsted et beløb til forplejning. Beløbet beregnes ud fra, hvor mange der deltager i valget på det enkelte valgsted. Taksterne til forplejning er ikke blevet prisreguleret i en længere årrække, hvorfor valgsekretariatet foreslår at opjustere taksterne til 2022-niveau, sådan at valgstederne kan få økonomien til at hænge sammen ved afholdelse af valg.

### Sagsfremstilling

I forbindelse med valgdagen modtager hvert valgsted et beløb til forplejning. Beløbet beregnes med et fast beløb ud fra antallet af tilforordnede og optællere på valgstedet og skal dække morgenmad, frokost, aftensmad, drikkevarer og anden forplejning.
De nuværende takster er følgende:

![](data:image/png;base64...)

Taksten til forplejning for tilforordnede, der er på valgstedet hele dagen, er ikke blevet justeret i minimum 10 år og har på den måde ikke fulgt samfundets prisudvikling. Konsekvensen er, at det har været stadigt sværere for valgstederne at få økonomien til at hænge sammen. Det betyder bl.a., at frivillige idrætsforeninger mv. finder det mindre attraktivt at hjælpe til ved valgdagen med forplejning.

Det foreslås derfor, at beløbet til forplejning for tilforordnede, der er på valgstedet hele dagen, opjusteres til 2022-niveau, hvilket svarer til en ny takst på 500 kr. pr. tilforordnet. Dette indebærer en merudgift på 37.500 kr.

Taksten til forplejning for tilforordnede, der først møder ind til optællingen kl. 19.30, er ikke blevet justeret siden 2017, hvor tilførslen af ekstra optællere blev implementeret.

Det foreslås, at beløbet til forplejning for optællere tilsvarende opjusteres til 2022-niveau, hvilket svarer til en ny takst på 60 kr. pr. optæller. Dette indebærer en merudgift på 1.470 kr.

![](data:image/png;base64...)

En regulering af tekster til forplejning på valgstederne til 2022-niveau vil således betyde en samlet merudgift på 38.970 kr.

### Økonomi

Der vil blive taget højde for de bevillingsmæssige konsekvenser af prisreguleringen af beløb til forplejning på valgstedet i en kommende sag vedr. de bevillingsmæssige konsekvenser af afholdelse af valg.

### Historik

Beslutning fra Valgbestyrelsen 17. august 2022 pkt. 2:

Anbefales.

Beslutning fra Økonomiudvalget, 17. august 2022, pkt. 155:
Anbefales.

Fraværende: Rasmus Jessen.

### Beslutning

Byrådet godkendte at behandle den udsendte tillægsdagsorden.

Godkendt.

Fraværende: Rasmus Jessen, i stedet mødte Naja Krogh

Fraværende: Matthias Lauritsen, istedet mødte Kaspar Jensen

Fraværende: Jørgen Carlsen, i stedet mødte Sam Jensen